1. क्युकेस चेस सुरु 2. रत्नजित र दिपेश अन्तिम आठमा 3. पिताम्बर तिम्सिना उपाध्यक्षमा नियुक्त 4. नेपाल देखि अमेरिकासम्म छाएका कराते रेफ्रि 5. अघि बढ्दै विकास
क्यापिटल कलेज एन्ड रिसर्च सेन्टर (सीसीआरसी) ले सातौं पूर्णमान वज्राचार्य स्मृति टेबलटेनिस प्रतियोगिताको कलेजतर्फ बुधबार दुई स्वर्ण जितेको छ । पुरुष र महिला डबल्समा सीसीआरसीले स्वर्ण जित्यो ।
लैनचौरस्थित राष्ट्रिय टेबलटेनिस प्रशिक्षण केन्द्रमा भएको पुरुष डबल्स फाइनलमा सीसीआरसीका कृष्ण थापा मगर र रविन साधाको जोडीले काठमाडौं बर्नहार्टका विलोस श्रेष्ठ र अजेश महर्जनको जोडीलाई ५–११, ११–३, ११–९ र ११–६ को सेटमा पराजित गरे । प्राइमका टेन्डी शेर्पा र सुजन कुँवर तथा निहाल श्रेष्ठ र नारायण घिमिरेको जोडीले तेश्रो स्थानमा चित्त बुझाए ।
महिला डबल्सको उपाधि भिडन्तमा सीसीआरसीका सोनु थापा मगर र रोमी दुवालको जोडीले प्राइमका दिदी एलिना र बहिनी एरिका महर्जनको जोडीलाई ११–९, ११–९, ९–११, ८–११ र ११–७ ले हराउदै पहिलो भए । प्रभातका मन्जु सुवाल र सुजाता दुवाल तथा काठमाडौं बर्नहार्टका सेलिशा खड्गी र समिक्षा महर्जनको जोडी तेश्रो बने । प्रतियोगिताको अन्तिम दिन बिहीबार ५ स्पर्धाको फाइनल हुने आयोजक काठमाडौं जिल्ला टेबलटेनिस संघले जनाएको छ ।